शीर्षक: ये है दुनिया की सबसे पुरानी कॉफ़ी का ठिकाना\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
ये लोगों और दिलों को जोड़ने का काम करती है. किसी छोटे इलाक़े में मिलने वाली कॉफ़ी से लेकर हाई-टेक कॉफ़ी शॉप तक में लोग कॉफ़ी की ख़ुशबू से सराबोर होते नज़र आ जाते हैं.

लेकिन क्या आप जानते हैं कॉफ़ी की पैदाईश कहाँ हुई? नहीं ना. चलिए हम आपको बताते हैं.

अफ्रीकी देश इथियोपिया को कॉफ़ी का जन्मस्थल कहा जाता है. यहाँ के लोग ना सिर्फ़ शौक़ से कॉफ़ी नोश फ़रमाते हैं, बल्कि कॉफ़ी की दावत भी देते हैं.

इथियोपिया के काफ़ा इलाक़े के बोंगा गाँव में हमें भी एक ऐसी ही दावत पर जाने का मौक़ा मिला.

दावत में गाँव के और लोग भी शामिल थे और वो सभी 'काफ़ी नूनू' ज़बान में बात कर रहे थे.

बिल्कुल सुबह का वक़्त था. सूरज अंगड़ाइयाँ लेता हुआ बादलों की ओट से मुँह निकाल रहा था. और हम सब बांस के बने कप में कॉफ़ी का मज़ा ले रहे थे, जिसे अन्नाज़ और उसकी बेटी असेच ने तैयार किया था.

कॉफ़ी की दावत

अन्नाज़ के शौहर ने घर में बनी बड़ी सी डबल रोटी के छोटे-छोटे टुकडे काटे और मेहमानों को दिए.

इथियोपिया में घर में कॉफ़ी तैयार करने की ज़िम्मेदारी महिलाओं की होती है. सबसे पहले कच्ची कॉफ़ी के बीज मिट्टी की प्लेट पर फैला कर धूप में सुखाए जाते हैं.

फिर इन्हें धोकर लोहे के तवे पर आग में सेंका जाता है और चक्की में मोटा-मोटा पीस कर जेबेना नाम के कॉफ़ी पॉट में उबाला जाता है. कॉफ़ी का ये जार इथियोपिया का रिवायती बर्तन है.

कॉफ़ी की ये दावत सिर्फ़ इथियोपिया के गाँव-देहात में ही नहीं होती, बल्कि शहरों में भी इसका चलन है जहाँ लोग फ़र्श पर या घास पर बैठ कर कॉफ़ी का मज़ा लेते हैं. अपने गाँव की याद ताज़ा करते हैं.

अन्नाज़ का कहना है कि इथियोपियाई समाज में बचपन से ही लड़कियो को कॉफ़ी तैयार करने का हुनर सिखाया जाता है.

ख़ुद उन्होंने सात साल की उम्र में ये काम सीख लिया था. हालांकि कॉफ़ी तैयार करने में काफ़ी वक़्त लगता है, फिर भी दिन में दो तीन बार कॉफ़ी की दावत पर लोगों को बुला लेना आम बात है.

ये आयोजन उनकी संस्कृति का हिस्सा है. उन्होंने अपने बुज़ुर्गों से सीखा है कि घर आए मेहमान को सबसे पहले कॉफ़ी देनी चाहिए. इसे शिष्टाचार का प्रतीक माना जाता है.

कॉफ़ी का रूहानी ठिकाना

जितनी देर में कॉफ़ी तैयार होती है उतनी देर तक मेज़बान और मेहमान में दुनिया भर की बातें होती हैं. घरेलू गपशप से लेकर कारोबार तक की बातें की जाती हैं.

वैसे तो इथियोपिया की गली-गली में कॉफ़ी...